Die Profeet JôWEl
Die sprinkaanplaag en droogte.
JOE 1:1 : DIE Woord van JaHWeH wat na JôWEl, die seun van PethuEl, gekom het.
JOE 1:2 : Hoor dit, o oudstes, en luister, alle inwoners van die Aarde! Het so iets ooit in julle dae of in die dae van julle vaders plaasgevind?
JOE 1:3 : Vertel oor haar aan julle kinders, en julle kinders aan húlle kinders, en hulle kinders aan die volgende geslag:
JOE 1:4 : Wat die sprinkaan laat oorbly het, het die treksprinkaan verslind; en wat die treksprinkaan laat oorbly het, het die jong sprinkaan verslind; en wat die jong sprinkaan laat oorbly het, het die kommandowurm verslind. [Boek van die Opregte 80:33, JôWEL 2:25]
JOE 1:5 : Word wakker, julle dronkaards, en ween! En huil, al julle wyndrinkers! Oor die vars wyn, omdat hy van julle mond weggeruk is.
JOE 1:6 : Want 'n sterk en ontelbare nasie het opgetrek oor My Aarde; sy tande is leeutande, en hy kan byt soos 'n sterk leeu.
JOE 1:7 : Hy het My Wingerdstok verwoes en My Vyeboom versplinter: deur hulle te stroop word hulle ontbloot en weggegooi; die lote van Haar verblank.
JOE 1:8 : Weeklaag soos 'n Maagd, wat oor die Bruidegom van Haar jeug, met 'n roukleed omgord is.
JOE 1:9 : Spysbydrae en drank is afgesny aan die Huis van JaHWeH; die priesters, die dienaars van JaHWeH, treur.
JOE 1:10 : Die veld is verwoes, haar Adamah[adamiet se Aarde] treur; want die koring is verwoes, die nuwe wyn het weggedroog, die olie het verdwyn.
JOE 1:11 : Die landbouers staan beskaamd, die wynboere weeklaag oor die koring en oor die gars, omdat die oes op die Aarde verlore is.
JOE 1:12 : Die Wingerdstok, Sy het verdor, en die Vyeboom het verwelk; die granaat, ook die palm en die appelboom, al die bome van die Aarde het verdor; want beskaamd is die Vreugde, weg van die seuns van adam [iete] af.
JOE 1:13 : Omgord julle en klaag, o priesters! Huil, dienaars van die altaar! Kom, vernag in rouklere, dienaars van My Elohey! Want die spysbydrae en die drank is weerhou van die Huis van julle Elohey. [Openbaring 6:10-11]
JOE 1:14 : Sonder 'n vastydperk af, roep 'n vergadering saam! Versamel die oudstes, alle inwoners van die Aarde in die Huis van JaHWeH julle Elohey, en roep tot JaHWeH.
JOE 1:15 : Ag, die dag! Want naby is die dag van JaHWeH, en hy kom soos 'n verwoesting van die Almagtige.
JOE 1:16 : Is die spys nie weggeruk voor ons oë nie, blydskap en gejuig weg uit die Huis van onse Elohey?
JOE 1:17 : Die graankorrels het weggekrimp onder hulle kluite, die voorraadkamers is verwoes, die graanbakke afgebreek, want die koring het verdor.
JOE 1:18 : Hoe sug die vee! Die troppe beeste is onrustig, want daar is geen weiveld vir hulle nie; ook die troppe kleinvee moet boet.
JOE 1:19 : Tot U, o JaHWeH, roep ek, want 'n Vuur het die weivelde van die wildernis verteer, en 'n Vlam het al die bome van die veld aan die brand gesteek.
JOE 1:20 : Selfs die diere van die veld smag na U; want die waterstrome het opgedroog, en 'n Vuur het die weivelde van die wildernis verteer.